**मिति २०७५।११।27 मा बसेको प्रदेश मन्त्रिपरिषदको बैठकको निर्णय**

1. मुख्यमन्त्री तथा मन्त्रीपरिषद्को कार्यालयको व्यवस्थापन परीक्षण निर्देशिका, 2075 स्वीकृत गर्ने सम्बन्धी विषयको प्रस्तावः-"विस्तृत छलफल गरी प्रतिवेदन सहित पेश गर्न प्रशासन तथा विधेयक समितिमा पठाउने।"

२. आर्थिक मामिला तथा योजना मन्त्रालयको बजेट तर्जुमा तथा कार्यान्वयन निर्देशिका, 2075 स्वीकृत गर्ने सम्बन्धी विषयको प्रस्तावः-"प्रदेश नीति तथा योजना आयोगबाट प्राप्त सुझाव बमोजिम परिमार्जित कार्यविधि स्वीकृत गर्ने।"

३. सामाजिक विकास मन्त्रालयको नेपाल मध्यविन्दु सामुदायिक स्मृति अस्पताल विकास केन्द्रलाई प्रदेश सरकारले ग्रहण गरी सरकारी जिल्ला अस्पतालको रुपमा सञ्चालन गर्ने सम्बन्धी विषयको प्रस्तावः-"प्रस्तुत प्रस्तावमा देहाय बमोजिम गर्ने;

(क) उक्त अस्पताल प्रदेश मातहत ल्याई जिल्ला अस्पतालको रुपमा संचालन गर्ने व्यवस्था मिलाउने।

(ख) भौतिक संरचना र चल अचल सम्पति नियमानुसार बुझ्ने व्यवस्था मिलाउने।

(ग) कार्यरत जनशक्ति सम्बन्धमा सामाजिक विकास मन्त्रालयले थप अध्ययन गरी प्रदेश सरकारलाई पर्ने दायित्व

समेत उल्लेख गरी राय सहित पेश गर्ने।"

(घ) मध्यविन्दु सामुदायिक स्मृति अस्पताल विकास समिति नवलपरासी (वर्दघाट सुस्तापूर्व)लाई हालसम्मको सेवाका लागि धन्यवाद दिने। प्रदेश सरकारबाट स्वीकृत अस्पताल व्यवस्थापन समिति गठन आदेश,2075 को दफा ३ को उपदफा (२) मा उल्लेख भए अनुसार व्यवस्थापन समिति गठन नभएसम्म वर्तमान समितिबाट नै कार्य संचालन गर्ने व्यवस्था मिलाउने।"

4. नेपाल सरकारका तत्कालिन संस्कृति, पर्यटन तथा नागरिक उड्डयन मन्त्री माननीय रविन्द्र अधिकारीको अन्त्येष्टिमा लागेको खर्च रकम मध्ये रु.1,50,000।(एक लाख पचास हजार) मुख्यमन्त्री तथा मन्त्रिपरिषद्को कार्यालयको बजेट उपशिर्षक नं.70431311 को खर्च शिर्षक नं.22711 विविध खर्चबाट भुक्तानी दिने।